જામનગર તા. ર૩ઃ જામનગરની ગુજરાત આયુર્વેદ યુનિવર્સિટીમાં વર્ષ ર૦૦૮ થી પી.આર.ઓ. તરીકે તેમજ વર્ષ ર૦૧પ થી આસીસ્ટન્ટ રજિસ્ટ્રાર તરીકે કાર્યરત્ અને ગુજરાતી ભાષાના પ્રસિદ્ધ કવિ ડો. અશોક ચાવડા 'બેદિલ' રાજ્યની સૌથી મોટી યુનિવર્સિટી ગુજરાત ટેકનિકલ યુનિવર્સિટીમાં આસીસ્ટન્ટ રજિસ્ટ્રાર તરીકે પસંદગી પામતા તેમણે ગુજરાત આયુર્વેદ યુનિવર્સિટીમાંથી સ્વૈચ્છિક પદત્યાગ કરતા યુનિવર્સિટીના કુલપતિ ડો. સંજીવ ઓઝાના અધ્યક્ષસ્થાને તેમનો વિદાય સમારંભ યોજાયો હતો.